ניר ברקן

ניר ברקן (נולד ב-5 ביולי 1967) הוא קצין צה"ל בדרגת תת-אלוף. כיהן כראש מטה חיל האוויר הישראלי.

ביוגרפיה
ברקן התגייס לצה"ל ב-1985 והתנדב לקורס טיס. הוא סיים את קורס 115 במגמת נווטי קרב כחניך מצטיין והוצב בטייסת 101 המפעילה מטוסי F-16 דו-מושביים. בשנים 2000–2003 פיקד על טייסת המל"טים הראשונה. לאחר מכן שימש ראש ענף ארגון במטה חיל האוויר. ב-2005 מונה למפקד טייסת העמק, טייסת מטוסי F-16D (ברק). הוא פיקד על הטייסת במלחמת לבנון השנייה. עם פרוץ המלחמה הוביל את המבנה הראשון שנשלח להפצצת מבני חזבאללה. בהמשך השתתפה הטייסת בהשמדת משגרי הטילים ארוכי הטווח של חזבאללה בלבנון (מבצע משקל סגולי) והפילה כטב"ם מסוג אבאביל של החזבאללה. בהמשך שירותו כיהן כראש מחלקת תכנון וארגון במטה חיל האוויר.

ב-2011 מונה למפקד בסיס רמת דוד וב-2014 מונה למפקד בסיס חצרים. באפריל 2015 מונה לראש להק האוויר ושירת בתפקיד עד אפריל 2017. ביוני 2017 מונה לראש להק מבצעי אוויר. בספטמבר 2019 סיים את תפקידו והוחלף על ידי תא"ל איל גרינבוים, ומונה לראש מטה חיל האוויר ב-22 באוקטובר 2019, כיהן בתפקיד עד ה-2 בנובמבר 2021.

ברקן בעל תואר ראשון בהצטיינות בלוגיסטיקה וכלכלה באוניברסיטת בר-אילן. בעל תואר שני בחוג לניהול אסטרטגי באוניברסיטה לביטחון לאומי בוושינגטון שבארצות הברית. הוא נשוי ואב לשלושה.

גלריה

קישורים חיצוניים

 ראש להק האוויר הנכנס: תא"ל ניר ברקן, באתר חיל האוויר, 29 באפריל 2015

הערות שוליים

תתי-אלופים בחיל האוויר
מפקדי בסיס רמת דוד
מפקדי בסיס חצרים
נווטי חיל האוויר הישראלי
ראשי להק האוויר
ראשי מחלקת תכנון וארגון בחיל האוויר
בוגרי אוניברסיטת בר-אילן
בוגרי האוניברסיטה לביטחון לאומי
ישראלים שנולדו ב-1967
ראשי להק מבצעי אוויר